《翠岩道人莳猫头竹生大笋十馀调护甚谨为予从者髡盗殆尽戏作长句解嘲》
宋代·洪刍

触藩大笋闯猫头，窃屦真成从者廋。山鹿恰看逢角解，箨龙端有剖胎忧。

因供蒲塞桑门馔，殊胜渭川千户侯。翻恐痴儿痴黠半，为君净尽破除休。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。